
[image: image1.png]



Parlamentul  României

Camera  Deputaţilor
Comisia pentru Sănătate şi Familie
             Nr. 28/ 386 / 18 septembrie 2003

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 75/2003 pentru ratificarea Memorandumului de Înţelegere între România şi Comunitatea Europeană privind participarea României la Programul Comunitar de Acţiune în domeniul Sănătăţii Publice ( 2003 – 2008 ), semnat la Bucureşti, la 11 februarie 2003, şi la Bruxelles, la 3 aprilie 2003 trimis Comisiei pentru sănătate şi familie spre dezbatere şi avizare, în procedură de urgenţă, cu adresa nr.505 din 4 septembrie  2003, comisia fiind sesizată în fond.


La întocmirea raportului, comisia a avut în vedere avizul favorabil al Comisiei juridice , de disciplină şi imunităţi, avizul favorabil al Comisiei pentru buget, finanţe şi bănci, precum şi avizul favorabil al Consiliului Legislativ .


În raport de obiectul şi conţinutul său, proiectul de lege face parte din categoria legilor ordinare.

p. PREŞEDINTE,

DEP.DR.OVIDIU BRÎNZAN

Parlamentul  României

Camera  Deputaţilor
Comisia pentru Sănătate şi Familie
             Nr. 28/ 386 / 18 septembrie 2003 

R A P O R T

asupra proiectului de Lege privind aprobarea Ordonanţei de urgenţă a Guvernului nr. 75/2003 pentru ratificarea Memorandumului de Înţelegere între România şi Comunitatea Europeană privind participarea României la Programul Comunitar de Acţiune în domeniul Sănătăţii Publice 

( 2003 – 2008 ), semnat la Bucureşti, la 11 februarie 2003, 

şi la Bruxelles, la 3 aprilie 2003

1. Cu adresa nr.505 din 4 septembrie 2003, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă , a proiectului de Lege privind aprobarea Ordonanţei de urgenţă a Guvernului nr. 75/2003 pentru ratificarea Memorandumului de Înţelegere între România şi Comunitatea Europeană privind participarea României la Programul Comunitar de Acţiune în domeniul Sănătăţii Publice ( 2003 – 2008 ), semnat la Bucureşti, la 11 februarie 2003, şi la Bruxelles, la 3 aprilie 2003 ( PL nr.505/2003).
La întocmirea raportului, comisia a avut în vedere avizul favorabil al Comisiei juridice , de disciplină şi imunităţi, avizul favorabil al Comisiei pentru buget, finanţe şi bănci, precum şi avizul favorabil al Consiliului Legislativ .

Prezentul proiect de lege supus atenţiei Parlamentului spre aprobare, are drept scop ratificarea Memorandumului de Înţelegere între România şi Comunitatea Europeană privind participarea României la Programul Comunitar de Acţiune în domeniul Sănătăţii Publice ( 2003 – 2008 ), semnat la Bucureşti, la 11 februarie 2003, şi la Bruxelles, la 3 aprilie 2003 .

Cele trei arii de acţiune şi,  implicit, în care se pot elabora şi propune proiecte sunt: 

· îmbunătăţirea informaţiilor din domeniul sănătăţii publice;

· creşterea capacităţii de răspuns rapid şi coordonat împotriva agresiunilor aduse sănătăţii;

· promovarea sănătăţii şi prevenirea bolilor prin includerea determinanţilor stării de sănătate în toate politicile şi activităţile.

Prin prezentul proiect de lege se are în vedere ca, un număr cât mai mare de proiecte ce vor fi propuse Comunităţii Europene spre aprobare şi finanţare, să fie agreate de către Ministerul Sănătăţii , în concordanţă cu priorităţile sanitare actuale.

Contribuţia financiară anuală a României la Bugetul  General al Uniunii Europene pentru participarea la Program este de 265.432 euro şi se asigură de la bugetul de stat prin bugetul Ministerului Sănătăţii ( 185.432 euro), precum şi din Programul Phare ( 80.000 euro).

Caracterul de urgenţă al reglementării constă în faptul că termenul de achitare de către România a ratei contribuţiei anuale este foarte apropiat, respectiv sfârşitul lunii august, iar Ministerul Sănătăţii este pasibil de a suporta penalităţi în urma întârzierii acestor plăţi.

Faţă de cele arătate, comisia propune Plenului Camerei Deputaţilor , spre dezbatere şi adoptare,  proiectul de Lege pentru aprobarea Ordonanţei de urgenţă a Guvernului nr. 75/2003 pentru ratificarea Memorandumului de Înţelegere între România şi Comunitatea Europeană privind participarea României la Programul Comunitar de Acţiune în domeniul Sănătăţii Publice ( 2003 – 2008 ), semnat la Bucureşti, la 11 februarie 2003, şi la Bruxelles, la 3 aprilie 2003.

2. În raport de obiectul şi conţinutul său, propunerea legislativă face parte din categoria legilor ordinare în conformitate cu  prevederile art.74 alin.(2) din Constituţia României.

3. La lucrările comisiei din ziua de 17.09.2003, din totalul de 15 membri, au fost prezenţi 14 deputaţi.

Raportul comisiei a fost adoptat  în unanimitate .

În urma dezbaterii, Comisia pentru sănătate şi familie propune Plenului Camerei Deputaţilor admiterea fără modificări a proiectului de Lege privind aprobarea Ordonanţei de urgenţă a Guvernului nr. 75/2003 pentru ratificarea Memorandumului de Înţelegere între România şi Comunitatea Europeană privind participarea României la Programul Comunitar de Acţiune în domeniul Sănătăţii Publice ( 2003 – 2008 ), semnat la Bucureşti, la 11 februarie 2003, şi la Bruxelles, la 3 aprilie 2003.

p. PREŞEDINTE,

DEP.DR.OVIDIU BRÎNZAN

